Oko 300 članova i simpatizera Srpske radikalne stranke okupilo se nešto pre 17 sati ispred zgrade Skupštine grada Beograda, kako bi protestvovali ispred zgrade Predsedništva zbog dolaska potpredsednika SAD Džozefa Bajdena, koji je podržao kandidaturu Hilari Klinton na pretstojećim predsedničkim izborima u Americi. Međutim, dva policijska kordona zaustavila je kolonu na putu ka zgradi u Kralja Milana, nakon čega su se protestanti ubrzo razišli.

Foto: Rajko Ristić / RAS Srbija Radikali protest protiv Bajdena

Okupljeni, pored barjaka sa Šešljevim likom i u pratnji četničkih pesma, nosili su i majice sa likom Donalda Trampa, sa natpisom "Glasajte za Trampa". Prisutni su i simpatizeri desničarskih udruženja koji su nosili majice sa nacionalističkim simbolima.

Foto: Rajko Ristić / RAS Srbija Simpatizeri desničarskih udruženja

Skupu se ubrzo pridružio i predsednik SRS-a dr Vojislav Šešelj, u pratnji funkcionera Nemanje Šarovića i Nataše Jovanović, nedugo zatim kolona na putu do zgrade Predsedništva bila zaustavljena. Čak dva kordona policije branilo je demonstrantima da priđu zgradi Predsedništva.

Foto: Rajko Ristić / RAS Srbija Šešelj u pratnji sina

- Džozef Bajden kao najveći zagovornik bombardovanja Srbije je nepoželjan gost ovde. Tomislav Nikolić i Aleksandar Vučić kada mu žele dobrodošlicu, lažu, jer ga Srbi mrze - obratio se dr Šešelj okupljenima pred policijskim korodonom, ujedno pozvajući sve Srbe u Americi da glasaju za Donalda Trampa. Masa je podržala Šešljeve poruke, skandirajući ime ovog kandidata na predsedničkim izborima.

- On je prijatelj Rusije i želi sporazume sa Rusijom... Glasajte za njega, jer je prijatelj srpskog naroda. Tramp je jedini koji može da uništi sve zakulisne radnje, on to može i ubeđen sam da će u tome uspeti .. On je iskren častan, donosi mir, i ponos Americi - rekao je Šešelj.

Masa se ubrzo razišla u blizini Pionirskog parka.

Zanimljivo je da su radikali za mesto protesta izabrali plato ispred zgrade Predsedništva, a ne kod zgrade Vlade ili Palate Srbija, gde se svi sastanici sa američkom delagacijom i dešavaju. Predsednik stranke dr Vojislav Šešelj još ranije je "objasnio" da je to prava adresa, jer Bajden kao potpredsednik SAD i "dolazi u posetu svom kolegi".